Public procurement notice: Contract Notice
Published: 2019-06-28
Buyer: Rigspolitiet
Country: DK
Contract type: Services
Procedure: Restricted procedure
CPV classification: 34100000 | 34111100 | 34114000: Special-purpose vehicles | 34114200: Ambulances
Estimated value:  DKK
Submission deadline: 2019-08-14
Award criteria: The most economic tender
EU fund: ESF

Technical requirements: Rigspolitiet udbyder hermed Rammeaftale om levering af hundebiler, inklusiv opbygning, Service- og Værkstedsydelser samt Reservedele, Sliddele og Komponenter.
Rigspolitiet har vedtaget en ny anskaffelsesstrategi på køretøjsområdet, der indebærer at køretøjer (grundkøretøj), opbygning og efterfølgende service og vedligehold af køretøjet udbydes samlet.
Rigspolitiet har vurderet, at der kan opnås økonomiske og administrative fordele ved ikke at opdele Rammeaftalen i flere delaftaler. Derudover vurderer Rigspolitiet at ved at sammenlægge Køretøj, opbygning og Service- og Værkstedsydelser under et udbud med én leverandør er ansvaret ved reparation og udskiftning af Reservedele og Komponenter placeret hos én leverandør, hvilket betyder mindre administration for Rigspolitiet ved eventuelle garantispørgsmål mv.
Grundet den generelle teknologiske udvikling, herunder forøgelse af avanceret teknik i køretøjer, vurderes det at være en fordel, at det er én leverandør der har ansvaret for det komplette køretøj i hele dets levetid.
Køretøjet skal leveres med automatisk gearskifte. Det vil være et krav at køretøjet har en min. tophastighed på 225 km/t samt acceleration fra 0-100 km/t på max 8,2 sek. Køretøjets energiklasse må ikke være højere end B, jf. WLTP. Det vil være et krav, at køretøjet har en nyttelast på minimum 480 kg. (efter opbygning af hundebur, installering af udrykningsudstyr mv.). Køretøjets bagagerum skal være rummeligt udformet med følgende minimumsmål: (LxBxH): 1075 x 1045 x 750 mm.
Det vil være et krav, at Leverandøren kan levere et færdigt opbygget køretøj (Grundkøretøj inklusiv opbygning). Opbygningen består af montering og levering af politispecifikke komponenter (herunder blink, sirener mv.) samt eftermonteret udstyr (herunder opbygning af hundebur mv.), således at køretøjet med opbygning kan anvendes til politi-operative formål. Kunden skal derudover have mulighed for at anskaffe politi-specifikke komponenter samt eftermonteret udstyr (dvs. uden at købe et køretøj), til brug for Kundens opbygning af Kundens andre køretøjer.
Derudover vil det være et krav, at Leverandøren kan yde Service- og Værkstedsydelser på de tilbudte Køretøjer i landets 12 politikredse.
Leverandøren skal endvidere kunne levere de til Grundkøretøjet tilhørende Reservedele, Sliddele, dæk mv.
Rammeaftalen om levering og opbygning af hundebil regulerer Kundens anskaffelse af Køretøjer med og uden opbygning og Rammeaftalen om levering af service og vedligehold af hundebil regulerer Kundens anskaffelser af Service- og Værkstedsydelser samt Reservedele, Sliddele og Komponenter.
Kunden har option på forlængelse af Rammeaftalen om levering af service og vedligehold af hundebil, ud over Rammeaftalens ordinære løbetid på syv (7) år, således at disse Service- og Værkstedsydelser samt Reservedele, Sliddele og Komponenter leveres af Leverandøren i relation til det enkelte Køretøj, anskaffet under Rammeaftale om levering og opbygning af hundebil, i 7 år regnet fra første indregistrering af det enkelte Køretøj.
Ansøger skal være opmærksom på at ordregiver stiller en række sociale og etiske krav vedrørende menneskerettigheder, herunder arbejdstagerrettigheder, miljø og anti-korruption. Disse krav fremgår af bilag til rammeaftalerne. Derudover er der i rammeaftalerne stilllet krav iht. iLO-konventionen 94 om arbejdsklausuler i offentlige kontrakter og cirkulære nr. 9471 af 30.6.2014.
Det bemærkes, at tilbudsgiver og de enheder, som tilbudsgiver baserer sin økonomiske og finansielle formåen på, hæfter solidarisk for rammeaftalernes gennemførsel.
Det vil være et krav, at tilbudsgiver inden aftaleindgåelse fremlægger straffeattester på det personale, som skal levere Service- og Værkstedsydelser under rammeaftalen, således at Kunden, ud fra et sikkerhedsmæssigt synspunkt, kan vurdere, hvorvidt det vil være forsvarligt at en eller flere af Leverandørens personale håndterer Kundens Køretøjer.
Ansøgeren skal i sin anmodning om prækvalifikation indlevere en underskrevet tro- og love-erklæring om, at ansøger ikke befinder sig i nogen af de i Forsvars- og Sikkerhedsdirektivet art. 39, stk. 1 og 2 nævnte situationer. Appendiks D skal udfyldes og underskrives af en hos ansøgeren tegningsberettiget person.

Eligibility requirements: Ansøgeren skal i sin anmodning om prækvalifikation udfylde og underskrive appendiks E. Ansøger skal i Appendiks E angive ansøgers egenkapital, samlede aktiver samt soliditetsgraden for det senest disponible regnskabsår, afhængigt af hvornår ansøger blev etableret eller startede sin virksomhed, hvis tallene foreligger. Derudover skal ansøger i Appendiks E angive ansøgers omsætning for det senest disponible regnskabsår, afhængigt af hvornår ansøger blev etableret eller startede sin virksomhed, hvis tallene for denne omsætning foreligger. Appendiks E skal udfyldes og underskrives af en hos ansøgeren tegningsberettiget person. Ansøger bedes være særligt opmærksom på, at appendiks E skal vedlægges relevant dokumentation for virksomhedens økonomiske og finansielle formåen. Dokumentation kan almindeligvis føres ved at vedlægge en erklæring fra revisor eller virksomhedens årsregnskab eller uddrag heraf for det seneste år, hvis offentliggørelse af årsregnskabet er foreskrevet i lovgivningen i det land, hvor den økonomiske aktør er etableret. Såfremt der er sket væsentlige ændringer siden seneste årsregnskab, skal der vedlægges information herom. Disse kan anføres i appendiks E. Såfremt ansøger baserer sig på andre enheders formåen (underleverandører), beregnes ansøgers omsætning for ansøger og underleverandørerne samlet. Såfremt ansøger består af en sammenslutning af økonomiske aktører (konsortium), beregnes ansøgers omsætning samlet. Der udfyldes alene ét appendiks E.
Ansøger skal være egnet til at opfylde den udbudte Rammeaftale. For at sikre dette, skal følgende mindstekrav til ansøgers egnethed være opfyldt: 1) Ansøgers soliditetsgrad skal som minimum være på 25% det seneste disponible regnskabsår; 2) Ansøgers omsætning skal udgøre mindst 360 000 000 DKK i det seneste disponible regnskabsår.
Ansøger skal i sin anmodning om prækvalifikation aflevere følgende: - Liste over de betydeligste leveringer af relevans for Rammeaftalernes genstand, som ansøger har udført i løbet af de sidste fem (5) år, med angivelse af beløb, tidspunkter samt de offentlige eller private modtagere af disse leverancer inkl. kontaktperson. Appendiks F bedes benyttet. Der kan maksimalt angives fem (5) referencer. Anføres der flere end fem (5) referencer, vil der udelukkende blive lagt vægt på de fem (5) første referencer. Såfremt betaling for leverancer, angivet i referencelisten, er modtaget i anden valuta end DKK, bedes ansøgeren omregne denne til DKK til en kurs, der svarer til den dagskurs, der var gældende på leveringsdatoen for hver enkelt leverance (benyt evt. dette link: http://nationalbanken.statistikbank.dk/909) Ansøger skal være opmærksom på, at én reference kan vedrøre samtlige leveringer under en rammeaftale/kontrakt. Såfremt ansøgeren har leveret flere leverancer under en rammeaftale/kontrakt angives dette som én reference. Bemærk venligst, at de angivne tidspunkter ikke må være ældre end max fem (5) år fra anmodningsfristens udløb og ikke må vedrøre fremtidige leverancer. Ansøgeren bør i beskrivelsesfeltet forklare, hvad der er leveret på rammeaftalen og i hvilken periode. I datofeltet bør ansøgeren angive datoen for seneste leverance eller blot ”dags dato” til illustration af, at der er tale om et løbende leveringsforhold. Ansøger vil ikke blive afkrævet yderligere dokumenter for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.